Okresná prokuratúra Veľký Krtíš 
Banícka 3, 990 80 Veľký Krtíš 	

Sp. zn. : Pv 519/12/6610	Veľký Krtíš, 26.6.2014
EEČ : 2-50-54-2014

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Veľký Krtíš
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.5.2013, spisová značka Pv 519/12/6610, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v trestnej veci pre prečin podvodu podľa § 221 ods. 1 Tr. zák., ktorého sa mala  dopustiť obvinená na tom skutkovom základe, že: 

- potom čo v mesiaci október 2011 bez vedomia XXXXX, nar. XXXXX, bytom XXXXX, ul. XXXXX, predala osobné motorové vozidlo zn. Fiat Punto, ev.č.: XXXXX, VIN: XXXXX inej osobe, ktoré predtým zakúpila od XXXXX za sumu 1.200€, v snahe získať finančný prospech dňa 18.12.2011 v obci XXXXX pod zámienkou vrátenia tohto vozidla vylákala od XXXXX sumu vo výške 300€, vozidlo XXXXX nevrátila, ale následne jej odovzdala iba 2ks evidenčných čísel XXXXX, 1ks plechu s vyrazeným VIN číslom, 1 štítok s výrobným číslom motora a kľúče od vozidla, čím XXXXX spôsobila škodu vo výške 300€. 

Uznesením prokurátora Okresnej prokuratúry XXXXX zo dňa 21.5.2013, spisová značka Pv 519/12/6610, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
        Uznesením prokurátora Okresnej prokuratúry vo Veľkom Krtíši sp. zn. Pv 519/12 zo dňa 21.05.2013 s právoplatnosťou od 04.06.2013 bolo trestné stíhanie obvinenej XXXXX pre prečin podvodu podľa § 221 ods. 1 Tr. zák.  podmienečne zastavené podľa § 216 ods. 1 písm. a, b, c Tr. por. Obvinenej bola určená skúšobná doba v trvaní jedného roka odo dňa právoplatnosti predmetného uznesenia. 

        Po uplynutí skúšobnej doby boli na obvinenú vyžiadané správy a to jednak z Okresného úradu vo XXXXX, odboru všeobecnej vnútornej správy, podľa ktorého XXXXX nemá v evidencii priestupkov žiaden záznam. Ďalej bola vyžiadaná správa z Obvodného oddelenia PZ XXXXX, podľa ktorej XXXXX v priebehu skúšobnej doby nespáchala priestupok, ani trestný čin. Obec XXXXX uvádza, že obvinená nebola prejednávaná v komisii na ochranu verejného poriadku. V odpise registra trestov obvinenej nefiguruje žiaden nový záznam. Taktiež lustráciou v systéme AVÍZO bolo zistené, že menovaná nebola v skúšobnej dobe trestne stíhaná. 

       Na základe uvedeného mám za preukázané, že obvinená XXXXX viedla v skúšobnej dobe podmienečne zastaveného trestného stíhania riadny život. 

       Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo  o pokračovaní v trestnom stíhaní vydá uznesenie. 

     Vzhľadom k horeuvedenému som preto rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Geško
prokurátor